Diari Oficial de la Generalitat Valenciana


Sumari del DOGV 8890, del 25-08-2020 (2020/6767)

RESOLUCIÓ de 21 d'agost de 2020, de la consellera de Participació, Transparència, Cooperació i Qualitat Democràtica, per la qual es concedeixen subvencions destinades a associacions i organitzacions sense ànim de lucre, així com a entitats locals de la Comunitat Valenciana, per a la formació, divulgació i altres actuacions en matèria de responsabilitat social durant l'exercici 2020, en el marc de l'Ordre 3/2019, de 21 de febrer, de la Conselleria de Transparència, Responsabilitat Social, Participació i Cooperació, i de la Resolució de 25 de febrer de 2020, de la Conselleria de Participació, Transparència, Cooperació i Qualitat Democràtica.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8890

Data del DOGV
:   25-08-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/6767


Data del document
:   21-08-2020

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ de 21 d'agost de 2020, de la consellera de Participació, Transparència, Cooperació i Qualitat Democràtica, per la qual es concedeixen subvencions destinades a associacions i organitzacions sense ànim de lucre, així com a entitats locals de la Comunitat Valenciana, per a la formació, divulgació i altres actuacions en matèria de responsabilitat social durant l'exercici 2020, en el marc de l'Ordre 3/2019, de 21 de febrer, de la Conselleria de Transparència, Responsabilitat Social, Participació i Cooperació, i de la Resolució de 25 de febrer de 2020, de la Conselleria de Participació, Transparència, Cooperació i Qualitat Democràtica. [2020/6767]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de l'Ordre 3/2019, de 21 de febrer, de la Conselleria de Transparència, Responsabilitat Social, Participació i Cooperació (DOGV 8495, 27.02.2019), en relació amb la Resolució de 25 de febrer de 2020, de la Conselleria de Participació, Transparència, Cooperació i Qualitat Democràtica, per la qual es convoca la concessió d'aquestes subvencions per a l'exercici 2020 (DOGV 8756, 06.03.2020), es resol aquesta convocatòria sobre la base dels següents:  
  
Antecedents de fet  
Primer. En l'Ordre 3/2019, de 21 de febrer, de la Conselleria de Transparència, Responsabilitat Social, Participació i Cooperació (d'ara en avant, l'Ordre), es van aprovar les bases reguladores de la concessió de subvencions destinades a associacions i organitzacions sense ànim de lucre, així com a entitats locals de la Comunitat Valenciana, per a la formació, divulgació i altres actuacions en matèria de responsabilitat social.  
En el marc establit per aquestes bases reguladores, a través de la Resolució de 25 de febrer de 2020, de la Conselleria de Participació, Transparència, Cooperació i Qualitat Democràtica, es va convocar la concessió d'aquestes subvencions per a l'exercici 2020.  
Segon. De conformitat amb l'apartat cinqué de l'esmentada resolució de convocatòria, el termini de presentació de sol·licituds finalitzava el 6 d'abril de 2020. No obstant això, el RD 463/2020, de 14 de març, pel qual es va declarar l'estat d'alarma per a la gestió de la situació de crisi sanitària ocasionada per la Covid-19, va suspendre aquest termini, que es va reprendre pel RD 537/2020, de 22 de maig, amb efectes d'1 de juny de 2020, amb la qual cosa el termini de presentació de sol·licituds va finalitzar el 23 de juny de 2020. Com a resultat de tot això, el nombre total de sol·licituds presentades ha sigut de 150.  
Dels expedients incoats davant les sol·licituds presentades, el número TSPRSC/2020/46/6 ha sigut arxivat per estar duplicada la sol·licitud amb el número TSPRSC/2020/46/52, aquest últim expedient és el tramitat en aquesta convocatòria. Així mateix ha sigut arxivat l'expedient TSPRSC/2020/03/16, en tractar-se d'una sol·licitud corresponent a una altra convocatòria d'ajudes, tota la documentació s'ha traslladat a l'òrgan directiu competent per a la tramitació.  
Tercer. Vistes les sol·licituds presentades, es van efectuar tràmits d'audiència amb caràcter previ a la inadmissió a tràmit de 38 sol·licituds, ja que, a la vista de la descripció del projecte, l'objecte, les activitats i els objectius ressenyats en els programes presentats, es considerava que les actuacions per a les quals se sol·liciten les ajudes no estaven ajustades a l'exigit en l'article 1 de l'Ordre 3/2019, de 21 de febrer. En aquest tràmit d'audiència, van presentar al·legacions 14 entitats, amb el resultat que s'indica a continuació.  
Han sigut desestimades les al·legacions presentades per les següents entitats en els expedients que s'indiquen: TSPRSC/2020/03/1, Asociación Sintigo Ayuda; TSPRSC/2020/46/8, Asociación de Atención Temprana de la Comarca Utiel-Requena (ACATUR); TSPRSC/2020/46/10, Asociación Española de Solidaridad y Cooperación con Colombia (AESCO); TSPRSC/2020/12/29, Ajuntament de Villanueva de Viver; TSPRSC/2020/46/60, Ajuntament de Vilallonga; TSPRSC/2020/46/69, Ajuntament de Guardamar de la Safor; TSPRSC/2020/03/108, Mancomunitat Cultural Marina Alta; TSPRSC/2020/46/115, Ajuntament d'Almoines; TSPRSC/2020/46/119, Ajuntament de la Font d'en Carròs; TSPRSC/2020/46/131, Ajuntament de Barx.  
Han sigut acceptades les al·legacions presentades per les entitats següents: TSPRSC/2020/46/41, Entitat de Gestió i Modernització (EGM) València Parc Tecnològic; TSPRSC/2020/46/96, Associació RS Pimes. Així mateix han sigut parcialment acceptades les al·legacions de les entitats següents: TSPRSC/2020/03/120, Associació Arquitectura Sense Fronteres Espanya; TSPRSC/2020/46/129, Sant Joan de Déu Serveis Socials València.  
Quart. Així mateix, i respecte de la majoria de la resta de sol·licituds, es van efectuar requeriments perquè les entitats pogueren esmenar-les o millorar-les, se'ls va advertir expressament que, si no esmenaven la falta o no presentaven tota la documentació exigida en el termini legalment concedit, es consideraria que desistien de les seues peticions.  
Cinqué. La comissió de valoració prevista en l'article 9 de l'Ordre, es va reunir en data 7 d'agost de 2020 per a avaluar les sol·licituds admeses a tràmit conforme als criteris objectius d'atorgament continguts en l'article 6 de l'Ordre, i assignar les quanties individualitzades de subvenció, segons el que es disposa en l'article 7 de l'Ordre.  
El procediment seguit per l'òrgan col·legiat queda recollit en l'acta de la referida sessió, en la qual també consta que, per unanimitat de les persones assistents, es va acordar elevar a l'òrgan competent per a resoldre una proposta motivada que coincideix íntegrament amb la part dispositiva d'aquesta resolució.  
Sisé. L'òrgan instructor ha emés informe en el qual se certifica que les entitats beneficiàries compleixen tots els requisits necessaris per a accedir a les ajudes establides en la convocatòria.  
  
Fonaments de dret  
I. De conformitat amb l'article 160.4 c) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com amb els articles 1 i 3 del Decret 195/2018, de 31 d'octubre, del Consell, pel qual aprova el Reglament orgànic i funcional de la Conselleria de Transparència, Responsabilitat Social, Participació i Cooperació, en relació amb l'article 155 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, tot això en concordança amb el que es disposa en l'article 10 de l'Ordre, l'òrgan competent per a resoldre sobre la concessió de les subvencions convocades és la consellera de Participació, Transparència, Cooperació i Qualitat Democràtica.  
II. De conformitat amb l'apartat 1 de l'article 8 de l'Ordre, la Direcció General de Qualitat Democràtica, Responsabilitat Social i Foment de l'Autogovern s'ha encarregat d'ordenar i instruir el procediment, acordant totes les actuacions necessàries per a la determinació, coneixement i comprovació de les dades en virtut de les quals correspon adoptar la resolució pertinent.  
III. La Llei 10/2019, de 27 de desembre, de pressupostos de la Generalitat per a l'exercici 2020, preveu, dins de l'aplicació 44.13.79.255.11.6 (programa denominat «Responsabilitat social i foment de l'autogovern»), la línia pressupostària S8055000, destinada a finançar la concessió de subvencions a associacions i organitzacions sense ànim de lucre, així com a entitats locals de la Comunitat Valenciana, per a la formació, divulgació i altres actuacions en matèria de responsabilitat social, amb un import màxim global de 200.000,00 - (dos-cents mil euros).  
IV. La comissió de valoració, de conformitat amb els articles 9 i 10 de l'Ordre, va acordar en data 7 d'agost de 2020, per unanimitat de les persones assistents, elevar proposta motivada de resolució en els termes que figuren en l'acta de la referida sessió, la qual s'incorpora a l'expedient de tramitació i s'assumeix el seu contingut en la seua integritat.  
En virtut del que s'ha exposat, i altra normativa que resulte de pertinent aplicació, resolc:  
  
Primer  
Inadmetre a tràmit les sol·licituds formulades per les entitats que es figuren en l'annex I, ja que les actuacions per a les quals se sol·liciten les ajudes no s'ajusten a l'exigit en l'article 1 de l'Ordre 3/2019, de 21 de febrer.  
  
Segon  
Considerar que han desistit de les seues respectives sol·licituds les entitats incloses en l'annex II, ja que, o bé han desistit expressament, o bé s'han realitzat requeriments i aquests no s'han atés íntegrament, ho han fet de manera incorrecta o incompleta, han sigut rebutjats, o s'han atés fora de termini.  
  
Tercer  
Concedir a les entitats que figuren en l'annex III les puntuacions que en ell s'indiquen per aplicació dels criteris objectius d'atorgament previstos en els articles 6 i 7 de l'Ordre, en relació amb els apartats huité i nové de la resolució de convocatòria, així com els imports econòmics que també es ressenyen en aquest annex, calculats com a percentatge corresponent sobre les quantitats subvencionables, de conformitat amb la proposta motivada de resolució efectuada per la Comissió de valoració i a càrrec de la línia pressupostària S8055000, destinada, dins de l'aplicació 47.77.78.412.90 (programa denominat «Responsabilitat social i foment de l'autogovern»), a finançar, en el marc de la Llei 10/2019, de 2 7 de desembre, de pressupostos de la Generalitat per a l'exercici 2020, la concessió de subvencions destinades a associacions i organitzacions sense ànim de lucre, així com a entitats locals de la Comunitat Valenciana, per a la formació, divulgació i altres actuacions en matèria de responsabilitat social, amb un import màxim global de 200.000,00 - (dos-cents mil euros).  
  
Les entitats beneficiàries hauran de complir les obligacions previstes en l'article 4, interpretat en connexió amb la resta de l'Ordre 3/2019, de 21 de febrer, de la Conselleria de Transparència, Responsabilitat Social, Participació i Cooperació, així com amb les previsions recollides en la Resolució de 25 de febrer de 2020, de la Conselleria de Participació, Transparencia, Cooperació i Qualitat Democràtica, amb especial atenció a l'obligació de respectar el termini màxim de justificació de la subvenció rebuda, que venç, d'acord amb l'apartat onze de l'última resolució esmentada, el 30 d'octubre de 2020.  
  
Atenent el que es preveu en l'article 13 de l'Ordre, la Direcció General de Qualitat Democràtica, Responsabilitat Social i Foment de l'Autogovern, aplicarà el pla de control aprovat per Resolució de la consellera de Participació, Transparència, Cooperació, i Qualitat Democràtica, el dia 16 de març de 2020.  
  
D'acord amb l'article 10 de l'Ordre, en relació amb l'apartat deu de la resolució de convocatòria, així com amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, contra aquesta resolució, que posa fi a la via administrativa, es podran interposar els recursos següents:  
  
a) Recurs potestatiu de reposició en el termini d'un mes davant de la persona titular de la conselleria amb competències en matèria de responsabilitat social.  
b) O bé directament recurs contenciós administratiu en el termini de dos mesos davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que s'estableix en els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que les entitats interessades puguen interposar qualsevol altre recurs que estimen pertinent.  
  
València, 21 d'agost de 2020.- La consellera de Participació, Transparència, Cooperació i Qualitat Democràtica: Rosa Pérez Garijo.